Kameel Rust and Vrede B&B and Camping | LekkeSlaap
Kameel Rust and Vrede B&B and Camping is naby die Kameel-treinstasie tussen Stella en Delareyville op die R377 in Noordwes geleë. Die treinspoor is in 1894 aangelê. Ons is 17 km van Stella en 45 km van Delareyville af.
Ons voorsien ruim gastekamers met privaat ingange. Die kamers het elk 'n en suite-badkamer, 'n yskassie en koffie- en teemaakgeriewe. Ons bied ook 'n geparkeerde karavaan onder die bome, wat geskik is vir selfsorgverblyf.
Kameel Rust and Vrede B&B and Camping staan in die skadu van pragtige bome in tuin waar die skoonheid van die sonsondergange en die klanke en kleur van die natuur jou van jou asem sal beroof. Ons nooi jou uit om in die hartjie van hierdie historiese omgewing te kom bly.
Hier word jy bederf met onopvallende diens en 'n behoorlike plaasontbyt. Daar is ook 'n braaiplek en 'n dam waarin jy kan afkoel wanneer die somerhitte jou verontrief. Saans ondergaan die tuin 'n metamorfose en word dit 'n oase waar kleinwild wei.
Ons vertrou dat jy ook sal dink die naam "Rust en Vrede" is uiters geskik vir hierdie toevlugsoord.
Dit sal vir jou moeilik wees om die groen oase wat jou hier begroet in jou geestesoog voor te stel gedurende jou reis deur die warm, droë, maar pragtige Noordwes. Die eienaar sal jou hartlik by die drumpel ontmoet en seker maak jou verblyf hier oortref jou grootste verwagtings.